Viborger Samler, 1846-07-13
Naar Hs. Maj. Kongen om Sommeren opholder sig paa Sorgenfri og befinder sig vel, pleier han altid at tage til Hovedstaden for at holde Statsraad. J Mandags, Tirsdags og Onsdags er der blevet holdt Statsraad paa Sorgenfri; man slutter deraf at Kongen ikke befinder sig vel. – Det nye Jerndampskib "Copenhagen, vil, efterat H. K. H. Kronprindsen i Onsdags har beseet det, paa Torsdag begynde sine regelmæssige Farter mellem Kjøbenhavn og Kiel. Rhederne, Dhrr. Conferentsr. Donner og Consul Schmidt, havde ønsket, at Hs. Maj. Kongen skulde være den Første, der betraadte det, hvorfor det heller ikke har været nogen Anden tilladt tidligere at komme ombord, men det skjønne Ønske har ikke kunnet gaae i Opfyldelse, hvilket ogsaa tyder paa, at Hs. Maj. ikke befinder sig ganske vel. (Kbh.) Kongelig aabent Brev om Arvesagen. "Coll.Tid." meddeler følgende: Under 8de Juli d. A. har Hs. Majestæt allernaadigst udstedt følgende aabne Brev, Vi Christian den Otteende, af Guds Naade Konge til Danmark, de Venders og Gothers, Hertug til Slesvig, Holsteen, Stormarn, Ditmarsken, Lauenborg og Oldenborg &c. &c. Gjøre vitterligt: Ved mangfoldige Kjendsgierninger er det kommet til Vor Kundskab, at der hos Mange af Vore Undersaatter herske uklare og urigtige Forestillinger og Successions forholdene i Monarchiet, og at disse Forestillinger benyttes tilat fremkalde Uro og Bekymring for det fælles Fædrelands Fremtid, hvis engang efter Forsynets Villie Vort Kongelige Huses Mandsstamme skulde uddøe, hvorved tillige fremkaldes og næres en bitter Stemning mellem de forskjellige Landsdeles Beboere. Vi have derfor anseet det for Vor landsfaderlige Pligt, at lade ved en dertil efter Vor Allerhøieste Befaling sammentraadt Commission gjennemgaae alle, disse Arveforhold vedkommende Acter og Documenter, som have kunne tilveiebringes, og iøvrigt foretage en nøiagtig og grundig Undersøgelse af samtlige herhen hørende Forhold. Efter at denne Undersøgelse er tilendebragt, og derpaa foredraget for Os i Vort Geheime-Statsraad og af Os overveiet, have Vi fundet det tilfulde stadfæstet, at ligesom Arvefølgen i det for den danske Krone ved Tractater erhvervede Hertugdomme Lauenborg er utvivlsom, saaledes er samme Kongelovens Arvefølge for Hertugdømmet Slesvig ifølge Patentet af 22de August 1721 og derpaa følgende Arvehylding, ligesom endelig ogsaa ifølge de af England og Frankerig under 14de Juni og 23de Juli 1721 udstedte Garantier og de med Rusland afsluttede Tractater af 22de April 1767 og 1ste Juni 1773 i fuld Kraft, og Gyldighed. Vor faste Forviisning om, at dette er grundet i Ret og Sandhed, og Vor Overbeviisning om, at Vi ei tør opsætte at modvirke de skadelige Følger af de urigtige og falske Anskuelser, som i saa Henseende stadigen udbredes inden selve Monarchiets Grændser, have bevæget Os til ved dette Vort aabne Brev for samtlige Vore troe Undersaatter at kundgjøre denne Vor Forviisning om samtlige Vore Kongelige Arvesuccessorers Arveret til Hertugdømmet Slesvig, som Vi og Vore Efterfølgere paa den danske Throne ville ansee som Pligt og Kald at opretholde. Derimod er det af fornævnte Undersøgelse fremgaaet, at der med Hensyn til enkelte Dele af Hertugdømmet Holsteen ere Forhold tilstede, som hindre Os fra med samme Bestemthed at kunne udtale Os om samtlige Vore Kongelige Arvesuccessorers Arveret til dette Hertugdømme. Jdet Vi imidlertid allernaadigst forsikkre alle Vore tro Undersaatter og navnligen Hertugdømmet Holsteens Beboere, at Vore Bestræbelser uafladeligen have været og skulle blive rettede paa at fjerne berørte Hindringer og tilveiebringe en fuldstændig Anerkjendelse af den samlede Danske Stats Jntegritet, saa at de under Vort Scepter samlede Landsdele ei nogensinde skulle adskilles, men bestandigen forblive tilsammen i deres nærværende Forhold og med de dem hver for sig tilkommende Rettigheder, saaledes ville Vi navnligen herved forvisse Vore troe Undersaatter i Hertugdømmet Slesvig om, at det ei ved dette aabne Brev er tilsigtet paa nogen Maade at træde dette Hertugdømmes Selvstændighed, saaledes som denne hidtil af Os er erkjendt, for nær, eller gjøre nogen Forandring i de øvrige Forhold, som fortiden forbinde samme med Hertugdommet Holsteen, hvorimod Vi meget mere herved gjentage Vort Tilsagn, om fremtidigen som hidtil at ville beskytte Vort Hertugdømme, Slesvig i Besiddelsen af de samme, som en, vel med Vort Monarki uadskillelig forbunden, men tillige selvstændig Landsdeel, tilkommende Rettigheder. Under Vor Kongelige Haand og Segl. Givet i Vort Geheime Statsraad paa Vort Slot Sorgenfri, den 8de Juli 1846. – Christian R. (L. S.) Frederik, K. P. Frederik Ferdinand. Stemann. A. W. Moltke. Ørsted. Reventlov-Criminil.